Hospitāļu iela (grupa) - Vikipēdija

# Hospitāļu iela (grupa)

### Vikipēdijas raksts

Hospitāļu iela
Galvenā informācija
Izcelsmes vieta | Rīga, Latvija
Žanrs | Regejs
Darbības gadi | 1997-pašlaik
Izdevējkompānija | Raibā taureņa ieraksti
Mājas lapa | hosiela.lv
Dalībnieki
Edgars Šubrovskis Dina Skreitule Laima Ivule Maija Ušča Toms Circenis

Hospitāļu iela ir latviešu mūzikas grupa no Rīgas, kas izveidota 1997. gadā.

## [izmainīt šo sadaļu] Grupas vēsture

1997. gadā grupas līderis un dibinātājs, Edgars Šubrovskis nolēma izveidot projektu, kur realizēt savas dziesmas. Tad uz brīdi projekts apstājās.

1999.gadā nerealizēto dziesmu ir pārāk daudz, lai tās vienkārši atstātu atvilktnē, tāpēc Limbažu alternatīvās mūzikas entuziasts Ivars Muste piedāvā veikt 4 celiņu ierakstu. Piepalīdzot grupas "Blissful" bundziniekam Artūram Ābramam un ģitāristam Ivaram Mustem, Šubrovskis iedzied 12 dziesmas. Tiek pieaicināta arī vijolniece Dina Skreitule un dziedātāja Arta Deniņa no meiteņu rokgrupas "Granātābolu namiņš". Ierakstu ar nosaukumu "Ir maiga nakts" (nosaukums tika aizgūts no F.Fidžeralda romāna) nosūtīta uz festivālu "Sinepes un medus", kur tas tiek cauri atlasei.

Pēc šī ieraksta grupas sastāvs ir vairākkārt mainījies un pieredzētas arī muzikālās pauzes, bet par spīti tam visam, gandrīz divus gadus Ingusa Baušķenieka studijā tika rakstīts albums "Pilnmēness", ko 2004. gadā izdeva Raibā taureņa ieraksti. Gada lielākais "Hospitāļu ielas" sasniegums — uzvara mūzikas festivālā "Liepājas dzintars".

Līdz pat šim brīdim dalībnieku skaits grupā ik pa laikam mainījies, to vecuma amplitūda — 18-28 gadi.

2005. gada 10. jūnijā Mākslas darbinieku namā Vecrīgā grupa prezentēja savu otro albumu "Nav centrs" un pirmo videoklipu singlam "Kaķis". Visu dziesmu mūzikas un gandrīz visu vārdu autors (izņemot vienu dziesmu — "Hospitāļu iela", kuras teksta autors ir dzejnieks Klāvs Elsbergs) ir grupas solists Edgars Šubrovskis, vienā no dziesmām izmantots arī gabaliņš no grupasThe Doors.

2007. gada 5. jūnijā grupa prezentēja jau savu trešo albumu, kuram tika dots nosaukums "Pūķis".

## [izmainīt šo sadaļu] Albumi

### [izmainīt šo sadaļu] Pilnmēness

Dziesmas:

1. Par pogu
2. Vilcene
3. Tas ir tas
4. Par kiosku
5. Sirds
6. Pilnmēness
7. Vārdnīca
8. PoPs 1999
9. Baltā Haizivs
10. Sinepes (par Raimi)
11. Putni prom
12. Dinas vijole

Mūzika: E.Šubrovskis, + E.Š./Kristīne Augstkalne (1), E.Š./Aivars Ozoliņš (6;7), E.Š./Laura Karnīte/Gena Miezītis (10).
Spēlētāji: Edgars Šubrovskis — elektroniskā un akustiskā ģitāra, balss, basģitāra (3), Maija Ušča — basģitāra, Kristīne Augstkalne — balss, Dina Skreitule — vijole (2;3;6;7;9;10;12), Astrīda Konstante — vijole (1;4;5;8;11), Krists Poreiters — ģitāra (2;3;6;7;10;12), Jēkabs Kacens — džambis (2;3;6;7;9;10;12), Aldis Jurisons — akordeons (8;11), Solvita Lodiņa — marakass (6), Beate Grickēviča — aizdeva vijoli. Maiks Ronins, Artūrs Ābrams, Gatis Sikorskis — bungu partijas. Ingus Baušķenieks, Edgars Šubrovskis — ierakstīšana, programmēšana, producēšana.(Norakstīts no albuma vāciņa.)

### [izmainīt šo sadaļu] Nav centrs

Dziesmas:

1. Kaķis
2. Pastaigāties
3. Elizabete
4. Mama
5. Hospitāļu iela
6. Redzams sarkans
7. He
8. Redzu tevi šeit
9. Izejam ārā
10. Cilvēks no zāles
11. Lūdzējs
12. Nesaki nevienam
13. Par dimantiem
14. Teritorija
15. Paspēlēties
16. Atkāzas
17. Sarkana saule

Ieraksta dalībnieki: Edgars Šubrovskis — pirmbalss, visādas ģitāras, taustiņi, Dina Skreitule — vijole un deja, Maija Ušča — elektriskie un akustiskie basi, Toms Circenis — bungas, drusciņ udū, etniskie pribam basi, Laima Ivule — balss, divbalss, taustiņi, Jēkabs Kacens — džambis, grabuļi, lietus izsaukšana, Diāna Pette — mikss, masters, dažādas izcelsmes trokšņi, Reinis Ozoliņš — kontrabass "Lūdzējā" + Andžons (Andris Indāns) — mikss, masters, dažādas izcelsmes trokšņi, Māris Jansons — ieraksta ierakstīšana, instrumentu pielabošana un aizdošana, Dita Ābola — melnie joki, pasākuma organizēšana.(Norakstīts no albuma vāciņa.)

### [izmainīt šo sadaļu] Pūķis

Dziesmas:

1. Pāris
2. Pūķis
3. Rjadom so mnoj
4. Melnais velo
5. Naturāls
6. Visādas mazas veiksmītes
7. Sanitārs
8. Vai te vajag mani
9. Prieka brīdis
10. Ķīna
11. Cilvēks no zāles 2007
12. PoPs 2007
13. Es zinu ir tāda piedošana kura samaitā nevis šķīsta
14. Tava nasta būs mūžība

## [izmainīt šo sadaļu] Ārējās saites

- Grupas mājaslapa

Saturs iegūts no "http://lv.wikipedia.org../../../h/o/s/Hospit%C4%81%C4%BCu_iela_%28grupa%29.html"

Kategorija: Latvijas mūzikas grupas

##### Views

- Raksts
- Diskusija
- Pašreizējā versija

##### Meklēt